b"\n_START_ARTICLE_\nJavier Cercas\n_START_PARAGRAPH_\nJavier Cercas (s. 1962 Ibahernando, C\xc3\xa1ceresin maakunta, Espanja) on espanjalainen kirjailija. H\xc3\xa4n on toiminut espanjalaisen kirjallisuuden professorina Gironan yliopistossa vuodesta 1989, sek\xc3\xa4 ty\xc3\xb6skennellyt kaksi vuotta luennoitsijana Illinois'n yliopistossa Yhdysvalloissa 1980-luvulla. Cercas my\xc3\xb6s kirjoittaa usein Espanjan laajalevikkisimpiin sanomalehtiin kuuluvan El Pa\xc3\xadsin katalaaninkieliseen painokseen ja sunnuntailiitteeseen._NEWLINE_Cercasin ensimm\xc3\xa4inen teos oli vuonna 1987 julkaistu novellikokoelma El m\xc3\xb3vil, mutta kuuluisuuteen h\xc3\xa4n nousi vasta vuoden 2001 menestysromaanillaan Soldados de Salamina. Espanjan sis\xc3\xa4llissotaan liittyv\xc3\xa4 romaani ilmestyi suomeksi nimell\xc3\xa4 Salamiin sotilaat vuonna 2003. Romaanista on my\xc3\xb6s tehty elokuvafilmatisointi, joka sai kahdeksan Goya-ehdokkuutta ja palkittiin parhaasta kuvauksesta. La velocidad de la luz suomennettiin vuonna 2007 nimell\xc3\xa4 Valon nopeus."